
UNIKT TILBUD TIL UTVALGTE STUDENTER....

NTNU Senter for entreprenørskap er tilknyttet Institutt for industriell økonomi og teknologiledelse (IØT) ved Norges teknisk-naturvitenskaplige universitet (NTNU). NTNU Senter for entreprenørskap har lang erfaring i arbeid med idéutvikling og nyskaping og har arrangert Nyskapingsprogram siden 1982. 

NYSKAPINGSPROGRAM

Som student har du muligheten til å søke om deltakelse på MIDT-NORGE TAKE-OFF. Hovedformålet med programmet er å gi en kraftig startimpuls til prosjekteiere fra teknologimiljøene i regionen med lovende teknologibaserte produkt- og forretningsidéer, samt verdifull nyskapingskompetanse til studenter ved de samarbeidende institusjonene. 

· MIDT-NORGE TAKE-OFF er et samarbeid mellom Innovasjon Norge Møre og Romsdal og Nord- og Sør-Trøndelag, Sparebank1 Midt-Norge, Nord-Trøndelag Elektrisitetsverk, Knudtzonsenteret, Surnadal Sparebank, Kristiansund kommune, GassROR IKS, Viking Venture, ProVenture og utdanningsinstitusjonene i regionen; Høgskolene i Molde, Ålesund, Nord- og Sør-Trøndelag og NTNU.

Introduksjonskurset markerer oppstarten av Nyskapingsprogrammet. Dette foregår over to og en halv dag på Scandic Hotell Solsiden i Trondheim. Her møtes alle Idéhavere, studenter, rådgivere og forskere for felles gjennomgang av de enkelte prosjektene. Som student vil du være tilstede under hele dette kurset.

Idéutviklingsseminaret er en ukes (søndag - fredag) intensiv samling på Quality Panorama Hotell i Trondheim, hvor forretningsidéens innhold og forretningsmessige potensial klargjøres og konkretiseres til en forretningsplan. Problemstillingene er ikke tatt fra en teoretisk bok – DE ER VIRKELIGE!!!

På seminaret vil det være seks grupper med Idéhavere, studenter, rådgivere og forskere som vil jobbe parallelt. 

Ved deltakelse på Introduksjonskurset og Idéutviklingsseminaret vil du som student få muligheten til å delta i en tverrfaglig gruppe som utarbeider en forretningsplan sammen med Idéhaver. I denne prosessen veiledes gruppene av NTNU Senter for entreprenørskap og deltakende forskere og rådgivere. Under Idéutviklingsseminaret vil du bli innlosjert på et flott hotell hvor du får servert alle måltider. Kostnadene til dette oppholdet dekkes av programmet og du må ikke betale noe for dette.
Du må forplikte deg til å være med på både Introduksjonskurset og Idéutviklingsseminaret. Påmeldingen er bindende og dersom du blir med, har du ingen mulighet til å trekke deg i løpet av programmet. Påmelding skjer ved at du leverer inn vedlagte skjema (side 3) og at du signerer vedlagte konfidensialitetserklæring (side 5). Det er viktig at du gjør deg kjent med forutsetningene for deltakelse og av hensyn til Idéhaverne og arrangør bevarer full konfidensialitet rundt eventuelle forretningshemmeligheter som gjøres kjent i løpet av programmet. 

TIDSPUNKTER

MIDT-NORGE TAKE-OFF

Introduksjonskurs: 
søndag 22. februar – tirsdag 24. februar
Idéutviklingsseminar: 
søndag 15. mars – fredag 20. mars

Dersom du har behov for ytterligere informasjon kan dette fås ved henvendelse til:

Øyvind Bjørgum
NTNU Senter for entreprenørskap

Alfred Getz vei 1

7491 Trondheim

Telefon : 73 59 09 64
E-Mail : oyvind.bjorgum@iot.ntnu.no

FORPLIKTENDE PÅMELDING

TIL

MIDT-NORGE TAKE-OFF Våren 2009
	Navn (BLOKKBOKSTAVER) :


	

	Tidspunkter :

	· kan delta på MIDT-NORGE TAKE-OFF: 

       22. feb – 24. feb + 15. mars – 20. mars

	Linje og årstrinn :


	

	Evt. fordypningsfag, spesiell erfaring (herunder økonomi/ budsjettering) 
	

	E-post :
	

	Adresse privat :
	

	Telefon privat evt mobil :
	


Jeg forplikter meg med dette til å delta på Introduksjonskurs og Idéutviklingsseminar den angitte tidsperioden, dersom jeg blir valgt ut. Jeg er innforstått med at jeg ikke gis noen mulighet til å trekke meg verken i forkant av eller i løpet av gjennomføringen av Introduksjonskurset eller Idéutviklingsseminaret. 

Under Introduksjonskurset vil jeg være tilstede på Scandic Hotell Solsiden i Trondheim første dag klokken 12.00 – ca 21.00, andre dag klokken 08.30 – ca 20.00 og siste dag klokken 08.30– 16.00. 

Under Idéutviklingsseminaret vil jeg bo på Quality Panorama i Trondheim fra søndag kl. 15.30 til fredag kl. 15.30. Idéutviklingsseminaret er meget arbeidsintensivt og krever min tilstedeværelse under hele denne tidsperioden. 

Kostnader knyttet til hotelloppholdet dekkes av NTNU Senter for entreprenørskap, med unntak av eventuelle personlige utgifter til telefon, drikkevarer, minibar, betal-TV o.l. Reisekostnader for den enkelte student dekkes etter billigste reisemåte.

………/……… 2009


…………………………………………………………….


(dato)
(underskrift)

Svarfrist 5. februar 2009
Ferdig utfylt påmelding med undertegnet konfidensialitetserklæring, sendes til:
Øyvind Bjørgum

BAKGRUNN FOR KONFIDENSIALITETSERKLÆRING

På de ulike trinn i MIDT-NORGE TAKE OFF (heretter Programmet) møtes idéhavere, rådgivere, faddere, studenter, forskere, ansatte ved NTNU og eventuelle andre inviterte.  Formålet med Programmet er å bearbeide og videreutvikle forretningsidéer, kunnskap, erfaringer og informasjon til en fullstendig forretningsplan. Denne forretningsplanen er et nyttig ledd i utviklingen av produkt- og forretningskonsept og inneholder produktspesifikasjon, mål, markedsanalyser og strategier herunder budsjett, lønnsomhetsvurderinger og finansiering.

For at Programmet skal virke etter sitt formål vil det være en nødvendighet at informasjon og konsepter presenteres på en systematisk og helhetlig måte.  En del av den informasjon og de konsepter som presenteres vil således også være av mer sensitiv eller konfidensiell karakter.  Skal de forskjellige deltakere og involverte føle seg fri til i ulike fora å presentere informasjon eller synspunkter på en dertil egnet måte, er det viktig å sikre at samtlige impliserte har et bevisst forhold til plikt om konfidensialitet i forhold til proprietær informasjon og hva denne plikt i realiteten innebærer.  Dette gjelder både i forhold til den informasjon man mottar fra gruppen og den man gir inn til gruppen. Dette vil i prinsippet kunne bestå i alt fra generelle rettigheter og ned til sensitiv informasjon på produkt- og forretningsnivå.

Viktigheten og nødvendigheten av konfidensialitet er understreket i informasjonsmaterialet ”Program for nyskaping og ideutvikling”. Denne understreking er nyttig og det er videre formålstjenlig at Dere alle gjøres konkret kjent med behovet for konfidensialitet og at materiale eller informasjon ikke må misbrukes på noen måte, hva enten man selv trekker uberettigede fordeler av den eller på uaktsom måte eller eventuelt med overlegg lar uvedkommende få adgang til den.

Utkast til erklæring må imidlertid ikke bare underskrives som en formalitet.  Det er tvert imot viktig at Dere gjennomgår den grundig, slik at den forstås og reelt sett vedtas før den så undertegnes. Konfidensialitetserklæringen er ment å skulle bevisstgjøre, klargjøre, supplere og nyansere lovverkets regler og standarder i forhold til taushetsplikt og hemmelighold i næring og industri.  Det dreier seg her blant annet om teknisk så vel som kommersiell knowhow, bedriftshemmeligheter og betrodde opplysninger og en rekke lovhenvisninger vil være relevant.

Som nevnt ovenfor søker erklæringen først og fremst å ivareta de forskjellige bidragsyteres rettigheter, og da ikke bare generelt i form av taushetsplikt i forhold til bedrifts- og forretningshemmeligheter. Den gjelder også de enkelte rettighetselement på produktnivå. Dette kommer frem hvor deltakernes immaterielle rettigheter er søkt sikret og bibeholdt.  Her er regulert blant annet rettsforhold som knytter seg til patent- og mønsterlovgivning, rettighetsposisjoner i forbindelse med patentbare oppfinnelser – eller allerede eksisterende patenter eller mønstre, rettigheter til varemerker og kjennetegn, samt copyright.  I tillegg tar erklæringen høyde for de rettsforhold som følger åndsverkloven, det vil si rettighetsposisjoner i forbindelse med det loven definerer som et åndsverk, for eksempel til teknisk underlag for data programvare, kildekode, eller tekniske skisser eller analyser som nyter opphavsrettslig vern eller innehar verkshøyde, hva enten faktisk beskyttelse ved registrering er oppnådd eller ikke.      

ERKLÆRING OM KONFIDENSIALITET

1.

Jeg ……………………………………………….., er innforstått med at jeg som deltaker eller som på annen måte involvert i ethvert trinn i  Programmet kan få kjennskap til programdeltakere og deres drifts- og forretningsforhold, deriblant forretningshemmeligheter, kundelister, kundeinformasjon, salgs- og markedsinformasjon som av programdeltaker betraktes som konfidensiell. Det samme gjelder kunder av programdeltakere så vel som NTNU og innbefatter, uten begrensning, immaterielle rettigheter og konsepter som utviklet, anskaffet av eller som overdradd eller lisensiert til eller fra programdeltakere, deres kunder eller andre samarbeidspartnere, eller NTNU og gjelder eksempelvis data programmer og tilhørende sikkerhetskoder, kildekoder, samt annen dokumentasjon eller tekniske detaljer og enhver annen konfidensiell informasjon, hva enten av teknisk, kommersiell, eller av annen karakter og uavhengig av om beskyttelse er konkret sikret ved formell registrering overfor aktuelt myndighetsorgan eller ikke, følger direkte av lov uten behov for registrering, er betinget av avtale, eller hvor rettigheter er sikret ved hemmeligholdelse eller på annen måte.    

Jeg vil videre kunne få kunnskap om rettighetselement eller kombinasjoner derav, herunder forretningshemmeligheter, teknisk eller kommersiell knowhow, som kan forbeholdes gjennom firma-, varemerke-, mønster-, patent-, åndsverk-, copyright, markedsføring- og øvrig lovgivning. Det samme gjelder enhver rettighet eller forretningshemmelighet som kan betinges gjennom avtale og uavhengig av om formell beskyttelsesakt er iverksatt, gjennomført eller ikke. 

Denne informasjon eller dokumentasjon som vist til i Punkt 1 vil nedenfor bli benevnt som: ”Informasjonen”.

2. 

Jeg erkjenner at Informasjonen i sin helhet er proprietær ved at den er programdeltakers eller den aktuelle rettighetshavers eiendomsrett, eventuelt er undergitt begrenset og/eller regulert brukertillatelse og at jeg er forpliktet til å bevare full konfidensialitet om Informasjonen. 

3.

Denne erklæring innebærer videre en plikt til å avstå fra enhver benyttelse av Informasjonen annet enn til hva som er det tiltenkte og autoriserte formål og mer spesielt, innebærer en eksplisitt plikt til å avstå fra å benytte Informasjonen for eget eller for andres formål hva enten under programmets løpetid eller etter dets avslutning. Jeg plikter også å behandle Informasjonen på en slik måte at ingen andre kan få tilgang til den. 

Jeg er innforstått med at mislighold av eller brudd mot nærværende konfidensialitetserklæring vil kunne medføre erstatnings- eller straffeansvar.

…………………………, den          /       2009
	……………………………………
	……………………………………

